Maarjamäe FC Igiliikur

Maarjamäe FC Igiliikur oli Eesti jalgpalliklubi.

Klubi asutati ametlikult pärast täielikult ebaõnnestunud esimest hooaega Eesti Meistrivõistluste IV liiga idatsoonis 2008. aastal. Sellest ajast peale jätkati veel viis hooaega IV liigas, kuid enne 2013. aastat jäi parimaks tulemuseks kahel korral 4. koht. 

Hooaeg 2013 loodeti kindlasti lõpetada piisavalt kõrgel kohal, et tagada lõpuks pääs EMV III liigasse. See ka õnnestus, liiga võideti. 

Seega hooajal 2014 osales klubi esimest korda EMV III liigas. III liiga eduka debüüdi tegi MFCI 6. aprillil 2014, kui I vooru mängus võideti Kalevi kunstmurustaadionil võõrustavat meeskonda Tallinna JK Kalev III numbritega 4-2. Esimese hooaja III liigas lõpetas klubi 8. kohaga. Hoolimata III liigasse kindlalt püsimajäämisest otsustati järgmisel 2015 hooajal siiski uuesti mängida IV liiga idatsoonis.

Hooajal 2015 saadi IV idatsoonis 2. koht. Pärast hooaega 2015 loobuti Viimsi esindamisest, kuna Viimsi vallalt mitte mingil moel toetust ei saadud. 

Hooajal 2016 mängiti teist korda III liiga põhjatsoonis, eesmärgiks oli ületada 2014. aasta 8. koht, mis siiski ei õnnestunud ning tuli leppida 9. kohaga.

2017 hooajal mängis MFCI jälle IV liigas ja koliti tagasi ka vanale kodustaadionile Maarjamäe kunstmurul. Sellest hooajast alates kasutatigi võistkonna nimes asumi nimetust Maarjamäe, kodustaadioni asukoha järgi. 

2018 hooajal võideti juubelihooaja auks EMV IV põhi/ida liiga napi eduga FC Tallinna ees. See oli klubi teine tsoonivõit IV liigas. 

2019 hooajal osales klubi taas III liiga põhjatsoonis, kus saadi klubi läbi aegade kõrgeim koht EMV süsteemis ehk III liiga tsooni 7. koht.

2020 hooaeg IV liigas jäi klubi viimaseks hooajaks.

 Statistika ja loendid 
Varasemad liigahooajad
Kategooria:Tallinna jalgpalliklubid
HooaegLiigaKohtSuurim väravakütt2008  IV liiga ida 11. 11  20  1  1  18  2793 −66  4  Janek Nugis, Fred Matteus, Eero Kelder (4)2009  IV liiga ida 6. 12  22  9  3  10  4551 −6  30  Mart Jürgenson (14)2010  IV liiga ida 4. 12  22  12  4  6  6831 +37 40  Mikk Nestor (27)2011  IV liiga ida 4. 12  22  13  5  4  6219 +43 44  Mikk Nestor (12)2012  IV liiga ida 5. 12  22  8  6  8  4430 +11 30  Märt Mere (14)2013  IV liiga ida 1. 8  21  14  4  3  5421 +33 46  Dmitri Grigorjev (9)2014  III liiga põhi 8. 12  22  9  0  13  3564 −29 27 Märt Mere (9)2015  IV liiga ida 2. 8  21  13  2  6  5536 +19 41 Eero Kelder (12)2016  III liiga põhi 9. 12  22  6  2  14  2155 −34 20 Kristofer Kask (6)2017  IV liiga põhi/lääs 4. 10  18  9  4  5  3727 +10 31 Eero Kelder (11)2018  IV liiga põhi/ida 1. 8  21  14  2  5  7033 +37 44 Kristofer Kask, Eero Kelder (14)2019 III liiga põhi 7. 12  22  9  2  11  46  65  -19 29 Märt Mere, Jaanus Põllumees (8)2020IV liiga põhi2.81410133918 +2131 Robert Piho (9)